Pretoriyada ikki poezd to`qnashib ketdi

Janubiy Afrika Respublikasining ma`muriy poytaxti Pretoriyada ikkita yo`lovchi poezd o`zaro to`qnashib ketdi, deya xabar qilmoqda Gazeta.ru nashri.
Voqea oqibatida 4 kishi halok bo`lgani va 604 nafar odam jarohat olgani xabar qilinmoqda. Hodisa ro`y bergan vaqtda poezdlarda 800 ga yaqin odam bo`lgan. Poezdlardan biri stansiya platformasida turganda ikkinchisi unga kelib urilgan. Hodisa ro`y bergan hududda polisiya, tez yordam hamda favqulodda vaziyatlar xodimlari ish olib bormoqda.